CELEX: 62017TN0477
Language: fi
Date: 2017-07-31 00:00:00
Title: Asia T-477/17: Kanne 31.7.2017 – Haswani v. neuvosto

16.10.2017   
            
            
               FI
            
            
               Euroopan unionin virallinen lehti
            
            
               C 347/34
            
         Kanne 31.7.2017 – Haswani v. neuvosto
   (Asia T-477/17)
   (2017/C 347/43)
   Oikeudenkäyntikieli: ranska
   
      Asianosaiset
   
   
      Kantaja: George Haswani (Yabrud, Syyria) (edustaja: asianajaja G. Karouni)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 27.5.2016 annetun neuvoston päätöksen (YUTP) 2016/850
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 27.5.2016 annetun neuvoston täytäntöönpanoasetuksen (EU) 2016/840
            
         
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 29.5.2017 annetun neuvoston päätöksen (YUTP) 2017/917
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 29.5.2017 annetun neuvoston täytäntöönpanoasetuksen (EU) 2017/907
            
         
               —
            
            
               kumoamaan Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 10.7.2017 annetun neuvoston täytäntöönpanopäätöksen (YUTP) 2017/1245
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 10.7.2017 annetun neuvoston täytäntöönpanoasetuksen (EU) 2017/1241
            
         
               —
            
            
               ja tämän seurauksena
               
                           —
                        
                        
                           määräämään George Haswanin nimen poistettavaksi edellä mainittujen toimien liitteistä
                        
                     
                           —
                        
                        
                           velvoittamaan neuvoston maksamaan 100 000 euroa korvauksena kantajan henkisestä kärsimyksestä
                        
                     
                           —
                        
                        
                           velvoittamaan neuvoston vastaamaan omista oikeudenkäyntikuluistaan sekä kantajan oikeudenkäyntikuluista, jotka se täsmentää oikeudenkäyntimenettelyn aikana.
                        
                     
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan SEUT 296 artiklan toisesta kohdasta seuraavaa perusteluvelvollisuutta on laiminlyöty. Kantaja moittii Euroopan unionin neuvostoa siitä, että se tyytyi esittämään epämääräisiä ja yleisiä seikkoja mainitsematta erityisesti ja konkreettisesti niitä seikkoja, joiden perusteella se katsoo harkintavaltaansa käyttäessään, että kantajaan on kohdistettava kyseisiä rajoittavia toimenpiteitä. Kantajaa vastaan ei näin ollen ole esitetty mitään konkreettista ja objektiivista seikkaa, jolla kyseiset toimenpiteet voitaisiin perustella.
            
         
               2)
            
            
               Toinen kanneperuste, joka perustuu perusoikeuksien rajoittamista koskevaan suhteellisuusvaatimukseen. Kantajan mukaan riidanalaiset toimenpiteet on kumottava siltä osin kuin ne ovat suhteettomia ilmoitettuun tavoitteeseen nähden ja niillä puututaan liiallisesti elinkeinonvapauteen ja omaisuudensuojaan, joista määrätään Euroopan unionin perusoikeuskirjan 16 ja 17 artiklassa. Suhteettomuus johtuu siitä, että toimenpiteet koskevat perusteettomasti kaikkea merkittävää taloudellista toimintaa.
            
         
               3)
            
            
               Kolmas kanneperuste, joka perustuu ilmeiseen arviointivirheeseen ja näytön puutteeseen siltä osin kuin neuvosto tukeutui rajoittavien toimenpiteiden tueksi esittämissään peräkkäisissä perusteluissa sellaisiin seikkoihin, joilla ei selvästikään ole vakavasti otettavaa perustaa.
            
         
               4)
            
            
               Neljäs kanneperuste, joka liittyy vahingonkorvausvaatimukseen siltä osin kuin se seikka, että kantajaa pidetään vastuussa eräistä vakavista seikoista, joita ei ole näytetty toteen, saattaa kantajan ja hänen perheensä vaaraan, mikä on osoitus aiheutuneiden vahinkojen laajuudesta ja oikeuttaa kantajan vaatimaan vahingonkorvausta.